stanford-oval/wikipedia huggingface dataset:
שלמה בן-חיים
יזמות עסקית

בעקבות פגישתו עם איש העסקים האמריקאי לואיס פל הפך בן חיים ליזם בתחום המכשור הרפואי, ולו היסטוריה ענפה בתחום זה:
נמנה עם מייסדי חברת אינסטנט (InStent) שבשנת 1996 נמכרה למדטרוניק ב־220 מיליון דולר.
יחד עם לואיס פל ייסד את חברת ביוסנס שבשנת 1997 נמכרה לקורדיס (חברת בת של ג'ונסון אנד ג'ונסון) בעבור 400 מיליון דולר.
בשנת 1999 השקיע, יחד עם לואיס פל וקרן יוזמה, בחברת רדיאנסי, שהוקמה שנה קודם לכן ובשנת 2011 התמזגה עם חברת פוטומדקס לפי שווי של 175 מיליון דולר.
נמנה עם מייסדי חברת אקס טכנולוג'יס, שפיתחה בלון לטיפול בהיצרות עורקים ובשנת 2003 נמכרה לגיידנט תמורת 60 מיליון דולר.
יחד עם לואיס פל ייסד את דיסק־או־טק שפיתחה מכשור לטיפול באיחוי חוליות בעמוד השדרה. בשנת 2006 נמכרה החברה לקייפון תמורת 220 מיליון דולר.
בשנת 1996 יסד את חברת אימפולס דיינמיקס לטיפול באי-ספיקת לב. בשנת 2000 שילמה חברת גיידנט 127 מיליון דולר תמורת אופציה (שלא מומשה) לרכישת החברה.
בשנת 1997 נמנה עם מייסדי חברת איי.אם.טי. אינטרפייס מולטיגרד טכנולוגיה ובשנת 2005 נמנה עם מייסדי חברת קור דינמיקס (ישראל). באוקטובר 2012 הגישה מדינת ישראל תביעה כנגד בן–חיים ושותפו העסקי בחברות אלה, ד"ר אמיר ערב. לפי כתב התביעה, השניים רשמו שורת פטנטים וטכנולוגיה על שם חברות שברשותם, בעוד שהמדינה היא שעמדה בהוצאות המחקר והיא בעלת הזכויות עבור הטכנולוגיה.
חברת Goji (לשעבר RF Dynamics) שבשליטת בן חיים, פיתחה תנור מיוחד המבוסס על גלי רדיו, שבו ניתן לחמם מזון בעשירית מהזמן שלוקח למיקרוגל לחמם אותו. התנור מסוגל גם לאפות חלה בתוך דקות ספורות ואף לבשל בתוך דקות תבנית ביצים שלמה, בקליפתן וללא מים. תאגיד ציוד המטבח האמריקאי ITW השקיעה עשרות מיליוני דולרים בחברה, וכך גם קרן ההון סיכון האמריקאית NEA.
בשנת 2003 הקים את חברת הוברט אחזקות, המשקיעה בשלל חברות הזנק בתחום המכשור הרפואי, בהן מטאקיור ישראל, שעסקה בטיפול בסוכרת מסוג 2, מוטוריקה מדיקל, שפיתחה מערכת רובוטית לסיוע לחולים עם בעיות עצביות ומולקולר דיינמיקס שפיתחה מערכות הדמיה.
בשנת 2014 הקים את חברת אי.פי.די מחקר, המפתחת מערכות לטיפול בחולים עם הפרעות בקצב הלב. ביוני 2018 נמכרה החברה לחברת פיליפס תמורת 250 מיליון יורו במזומן ועוד 210 מיליון יורו בהתאם לעמידה ביעדים.
בשנת 2008 רכש 7% מבית ההשקעות פריזמה (לפי שווי של 1.22 מיליארד שקל).
בשנת 2008 הקים את קרן מדינווסט, שהשקיעה בעשרות חברות בתחום הציוד הרפואי.
חיים פרטיים

בן-חיים נשוי לפרופ' סימונה בן-חיים, רופאה ומרצה בקולג' האוניברסיטאי של לונדון. מתגורר בלונדון ובקיסריה, בווילה שרכש מארקדי גאידמק ב-2010 תמורת 47 מיליון ש"ח.
הערות שוליים

↑  Unit of Physiology and Biophysics-Shlomo A. Ben-Haim, Technion Website
↑  Our Team Shlomo Ben-Haim was a professor of Medicine, Physiology and Biophysics, with appointments both at Harvard and the Technion
↑  Shlomo Ben-Haim, MD, Co-Founder and Chairman, Spectrum Dynamics Website
↑  בן-חיים שלמה, באתר News1 מחלקה ראשונה, 5 באוקטובר 2021
↑  עודד חרמוני, המימוש החמישי של שלמה בן חיים, באתר TheMarker‏, 13 ביוני 2004
↑  Biosense Webster: A History of Innovation, באתר של Biosense Webster
↑  אלה לוי-וינריב וגלי וינרב, ‏לואיס פל תובע 250 מיליון שקל משותפו לשעבר שלמה בן-חיים, באתר גלובס, 1 בינואר 2012
↑  תיק ת"א 1127-01-12 Lewis C. Pell נ' שלמה בן-חיים ואח'
↑  שמוליק שלח, ‏רדיאנסי מתמזגת עם פוטומדקס לפי שווי של 175 מיליון דולר, באתר גלובס, 5 ביולי 2011
↑  גלי וינרב, ‏קייפון רוכשת את פעילות עמוד השדרה של דיסק-או-טק ב-220 מיליון דולר, באתר גלובס, 21 בדצמבר 2006
↑   אתר האינטרנט הרשמי של Impulse Dynamics;
בתיה פלדמן, ‏אימפולס דיינמיקס של שלמה בן-חיים מגייסת לפי שווי של 500 מיליון דולר, באתר גלובס, 20 בינואר 2004
↑  Company Overview of Core Dynamics (Israel) Ltd, באתר בלומברג
↑  אלה לוי-וינריב וגלי וינרב, ‏ביהמ"ש יכריע: האם שלמה בן-חיים גנב סודות טכנולוגיים?, באתר גלובס, 2 באוקטובר 2012
תא (ת"א) 52998-09-12 מדינת ישראל נ' איי.אם.טי. אינטרפייס מולטיגרד טכנולוגיה בע"מ
↑   אתר האינטרנט הרשמי של Goji Food Solutions
↑  אסף גלעד, בלעדי ל"כלכליסט": חברת תנורי הפלא של שלמה בן־חיים מגייסת 20 מיליון דולר, באתר כלכליסט, 6 בפברואר 2012
↑  אסף גלעד, פרסום ראשון: יזמי "תנור הפלא" תובעים את שותפם במאות מיליוני דולרים, באתר כלכליסט, 10 באוקטובר 2011
↑  הילה רז, היזם הסדרתי שלמה בן חיים: העובדים לשעבר הגישו תביעה סחטנית, באתר TheMarker‏, 22 בינואר 2012
ת"א 1782-10-11 ערן בן-שמואל ואלכס בילצ'ינסקי נ' שלמה בן-חיים ואח'
↑   אתר האינטרנט הרשמי של Hobart Group
↑   אתר האינטרנט הרשמי של Metacure Israel
↑   אתר האינטרנט הרשמי של Motorika Medical
↑   אתר האינטרנט הרשמי של Molecular Dynamics
↑  מאיר אורבך, פיליפס קונה את EPD הישראלית תמורת 250 מיליון יורו, באתר כלכליסט, 6 ביוני 2018
↑  גיא גרימלנד, גם יזמים בעלי מגע זהב נכשלים: חברת פלומדיק של שלמה בן חיים ולואיס פל מגיעה לסוף דרכה, באתר TheMarker‏, 13 באפריל 2010
שלמה סוריאנו

| --- | --- |

שלמה סוריאנו לשמאלו של דוד בן-גוריון בשדה בוקר, 1963
 לידה:  31 באוקטובר 1919 רומניה 
 פטירה:  16 בדצמבר 2019  (בגיל 100) 
 מקום קבורה:  בית העלמין ירקון 
 מדינה:  ישראל 
 פרופיל ב-IMDb
 
שלמה סוריאנו (31 באוקטובר 1919 – 16 בדצמבר 2019) היה במאי וצלם ישראלי, מחלוצי ענף הקולנוע בישראל.
ביוגרפיה

נולד בשם מילו למרקו ולרוזה סוריאנו בעיר קטנה ליד הדנובה ברומניה. בגיל תשע עבר עם הוריו ואחותו דינה לבוקרשט. אביו ניהל חנות לממכר שעונים ונפטר בילדותו מהתקף לב בגיל 40. עקב כך, נאלצה אמו האלמנה לפתוח קיוסק לממכר כריכים כדי להתקיים. בצעירותו נמלט שלוש פעמים מאקציות איסוף וגירוש יהודים שיזמו הנאצים. החל לעבוד כעוזר צלם בסרט עלילתי באולפני "רומפילם".
עלה לישראל באנייה "טרנסילבניה" לנמל חיפה ב-1950. עם הגעתו עברת את שמו הפרטי לשלמה.
החל לעבוד כצלם ב"אולפני גבע", שם יצר יומני חדשות עם דן בן-אמוץ (ששימש כקריין), חיים חפר ויצחק אגדתי (אחיו הצעיר של ברוך אגדתי), מייסד החברה. אדם גרינברג שימש כעוזרו. סוריאנו עבד ב"אולפני גבע" כחמש שנים.
בסביבות 1955 התפטר, קנה מצלמה ועבד כצלם עבור סוכנויות ידיעות זרות. במהלך מבצע קדש גויס למילואים בדובר צה"ל. בסוף מבצע קדש התלווה למשה דיין בשארם א-שייח' לטקס החזרת סיני לידי המצרים. לאחר מכן יצר כבמאי וצלם 12 סרטי תדמית לדובר צה"ל. אחד מסרטיו הראשונים היה סרט התדמית הראשון לאוניברסיטת בר-אילן (סביבות שנת 1956).
לאחר מכן הקים סטודיו לאמנות הקולנוע ברחוב יצחק שדה בתל אביב. לסטודיו גייס כמורים את פיטר פריי, נתן גרוס, יונה זרצקי, מנחם גולן, צבי כספי, עדנה שביט, עמוס מוקדי, פרץ הלוי ואחרים.
סרט הקולנוע הראשון שביים (וגם כתב את התסריט) הוא "ניני" מ-1962. זהו הסרט הראשון בישראל שעסק במערכת יחסים רומנטית בין יהודים לערבים. את תפקיד הנערה הערבייה גילמה שחקנית יהודייה. הסרט הקדים את זמנו, זכה לביקורות שליליות מקרב מבקרי הסרטים ונכשל כלכלית. היה זה הסרט הראשון בו שיחק אריק איינשטיין.
בשנת 1963 בילה שבועיים בקיבוץ שדה בוקר, לצורך עריכת סרט תיעודי על דוד בן-גוריון. הסרט "חלום שהתגשם" מבטא את רשמיו משהייתו בחברת בן-גוריון. עד שנת 1975 יצר ארבעה סרטים תיעודיים על בן-גוריון, אותם מכר לטלוויזיה הקנדית.
בשנת 1974 יצר סרט הנפשה, "היער הקסום" (השם באנגלית: The Amlash enchanted forest) עם פסלים עתיקים של המפיק הקנדי סמואל דובינר. הסרט ייצג את ישראל בפסטיבל הסרטים בברלין באותה שנה ואף זכה בפרס מנשיא גרמניה, גוסטב וולטר היינמן. הסרט לא הוקרן באופן מסחרי בישראל.
סרט הקולנוע האחרון שיצר הוא "הדיבר ה-11" בשנת 1975. הסרט היה הפקה ישראלית-גרמנית, דובר גרמנית. בתפקיד הראשי הופיע השחקן הגרמני קנוט רשקה. בגלל תוכנו הנועז והפורנוגרפי נאסר הסרט להקרנה בישראל.
בהמשך הזמין אותו דובינר לביים 25 סרטים תיעודיים אמנותיים ברחבי העולם עבור הטלוויזיה הקנדית. סוריאנו הקדיש לכך כ-25 שנים מחייו. במקביל כתב ספרי מדע בדיוני.
נפטר ב-16 בדצמבר 2019. היה נשוי להלגה והתגורר בגבעתיים. סוריאנו בחר שלא להביא ילדים לעולם וסיפר בראיון לאתר מגפון כי העדיף להתמקד בקריירה מאשר בחיי משפחה.
ביוגרפיה > בימוי

הדיבר ה-11 (1975)
היער הקסום (1974) - סרט הנפשה
ניני (1963)
ביוגרפיה > ספריו

איש עם חזון, דוד בן-גוריון, סיפור חייו ב-100 תמונות, אופיר ביכורים, 2015
הרפתקאת האדם, עריכה - א. כרמי, הוצאת תמוז, תל אביב, 1985
ממלחמת יום הכפורים ועד לאחר הפרדת הכוחות: כל מה שרצית לדעת על המלחמה, אבל הצנזורה לא הרשתה לספר לך, הוצאת מארדן, תל אביב, 1974
בן השיך/תצלומים - ספרה של מרגלית בנאי, על ידידותם של ילד יהודי ואחמד, ילד בדואי, בנו של השייח' של שבט אל עזאזמה החי בנגב. תצלומים של שלמה סוריאנו. הוצאת קרני, תל אביב, 1958
יוסף אברמוביץ

| --- | --- |

יוסף אברמוביץ
 לידה:  1964 (בן 61 בערך) ארצות הברית 
 מדינה:  ארצות הברית 
 השכלה:  אוניברסיטת בוסטון  בית הספר ללימודי מוסמך בעיתונות של אוניברסיטת קולומביה 
 תפקיד:  נשיא ומנכ"ל Energiya Global Capital וכן מייסד שותף של חברת החשמל ערבה פאוור קומפני
 השקפה דתית:  יהדות 
 בת זוג:  הרבה סוזן סילברמן
 צאצאים:  5
 
יוסף ישראל אברמוביץ (נולד ב-1964) הוא יזם ומנהל ישראלי. מחלוצי התחום הסולארי בישראל, הוא נשיא ומנכ"ל אנרג'י גלובל קפיטל ומייסד שותף של חברת הכוח ערבה פאוור קומפני. מועמד על ידי 12 מדינות אפריקה ובליז לפרס נובל לשלום לשנת 2021, על עבודתו למען נושא האקלים. אברמוביץ מכהן בוועד המנהל של חיים וסביבה (2020) ושל דמוקרטTV. יו"ר בינלאומי לשעבר של אילת-אילות - כנס אנרגיה מתחדשת ומנהיג עולמי בהשקעות אימפקט באקלים ב-Toniic.
ביוגרפיה

יוסף ישראל אברמוביץ נולד בשנת 1964 בארצות הברית. הוא חי בישראל בילדותו בין השנים 1969–1972, לפני שחזר לבוסטון.
בעודו גר במסצ'וסטס, הוא למד בבית הספר סולומון שכטר (אנ') בבוסטון רבתי, וסיים את לימודיו בשנת 1980 ב-Hebrew College Prozdor ובשנת 1982 בתיכון ברוקליין. היה חבר בתנועת יהודה הצעיר; לאחר שעבד ב-Camp Sprout Lake, CYJ קליפורניה, והיה חניך, יועץ וראש יחידה ב-Tel Yehuda, הוא השתתף בתוכנית יהודה הצעיר בישראל בשנים 1982–1983, בסיוע מלגת ההסתדרות הציונית הדסה.
אברמוביץ קיבל תואר ראשון במדיניות ציבורית יהודית מאוניברסיטת בוסטון בשנת 1986, שם למד אצל אלי ויזל, הווארד זין והלל לוין, ותואר שני בעיתונאות מבית הספר ללימודי מוסמך בעיתונות של אוניברסיטת קולומביה(אנ') בשנת 1991, עם מלגת בוגר וקסנר.
הוא נשוי לרבה סוזן סילברמן ולהם חמישה ילדים, שניים מהם אומצו מאתיופיה.
סילברמן, פעילה ידועה למען פלורליזם דתי ואימוץ בינלאומי, נבחרה בשנת 2013 לרשימת הפורוורד "50 המשפיעים ביותר". היא משמשת כמנהלת בפועל של Second Nurture, עמותה למען אימוץ יתומים.
יוסף אברמוביץ צוין על ידי CNN כאחד מששת החלוצים הירוקים בעולם, וכיהן כנשיא חברת הכוח ערבה פאוור קומפני (2006-2013) וכעת מכהן בתפקיד מנכ"ל ונשיא Energiya Global (החל מ-2011). הוא ייסד את שתי חברות עם השותפים דייוויד רוזנבלט מניו ג'רזי ואד הופלנד מקיבוץ קטורה.
חברת ערבה פאוור קומפני היא בין מפתחות האנרגיה הסולארית המובילות בישראל, ופורצת דרך בתחום שדות סולאריים בינוניים וגדולים. חברת ערבה פאוור קומפני הקימה את השדה הסולארי הראשון המחובר לרשת בישראל וחתמה על חוזים בשווי של 300 מיליון דולר להקמת שמונת השדות הסולאריים הבאים בישראל. Energiya Global מפתחת פרויקטים סולאריים ברחבי העולם, במטרה לספק חשמל נקי ל-10 מיליון אנשים עד שנת 2030.
כיזם, איש איכות הסביבה, איש חינוך ופעיל זכויות אדם, אברמוביץ נמנה עם אנשי "הרשימה הבאה" של CNN עם ד"ר סנג'אי גופטה בשנת 2013 על מפעל חייו, כולל מאמצים להביא חשמל סולארי על בסיס מסחרי למדינות מתפתחות. אברמוביץ נבחר לרשימת ג'רוזלם פוסט של 50 היהודים המשפיעים ביותר ברחבי העולם בשנים 2011, 2012 ו-2013, והצטרף לשורותיהם של מארק צוקרברג (מספר 1), שמעון פרס (מספר 22), ג'ון סטיוארט (מספר 27) ובר רפאלי. (מספר 50) בין היתר - כולל שרה סילברמן, שהיא במקרה גיסתו.
הוא נבחר גם על ידי כלכליסט, לאחד מבכירי איכות הסביבה בישראל בשנת 2010, ובשנת 1991 כמנהיג הסטודנטים היהודי המשפיע ביותר בעשור הקודם, על פי מגזין Moment. אברמוביץ צוין על ידי הארץ כאחד מעשרת העולים האנגלוסקסיים המשפיעים ביותר בשנת 2011. הוא היה מועמד משותף 3 פעמים לפרס נובל לשלום בשל פעילותו למען זכויות האדם ב-Union of Councils for Soviet Jews למען יהודי ברית המועצות לשעבר. יוסף זכה גם כ"איש השנה "על ידי ועידת האנרגיה והעסקים בישראל משנת 2012.
בשנת 2006 עבר מניוטון שבמדינת מסצ'וסטס לקיבוץ קטורה. בשנת 2006 הוא נבחר למקום השלישי ברשימת הכנסת עתיד אחד, וב-2008 אברמוביץ נבחר למקום ה-19 ברשימת הכנסת של המפלגה הירוקה, יחד עם אשתו, היה חלק ממפלגת אומץ לב של נעמי צור למועצת העיר ירושלים.
ערבה פאוור קומפני

כשהגיע לקיבוץ קטורה בשנת 2006, אברמוביץ נרשם לקורס בנושא אנרגיה מתחדשת ופיתוח אזורי בהוראת דורית בנט. הם, יחד עם מנהיגים אחרים באזור, הציבו מטרה שאפתנית להביא את האזור מאילת צפונה ועד לקצה הערבה ל-100% שימוש באנרגיית השמש. מטרה זו הושגה בשנת 2020.
אברמוביץ ייסד את תעשיית אנרגיית השמש בישראל ואת ערבה פאוור קומפני בשנת 2006 יחד עם דייוויד רוזנבלט מניו ג'רזי ואד הופלנד מקיבוץ קטורה. הוא כיהן כנשיא החברה. ערבה פאוור קומפני עובדת עם קיבוצים, מושבים ובדואים בדרום הארץ.
אברמוביץ הצהיר: "עבודתנו טרם הסתיימה. ישראל צריכה לאמץ את יעד האיחוד האירופי 20% של אנרגיה מתחדשת עד 2020 ואבן דרך מרכזית זו של ערבה פאוור קומפני היא הוכחה חיובית לכך שניתן להגיע אליה. יתר על כן, יש לתקן עוול על ידי יצירת מכסה מיוחדת של שדות סולאריים לבעלי קרקעות בדואיות, שאינם נכללים בתוכנית הסולארית הנוכחית.".
אברמוביץ אמר בראיון ל"ג'רוזלם פוסט "בשנת 2010: "אנו מיישמים את חזונו של ראש הממשלה בנימין נתניהו להפסיק את השימוש בדלקים מאובנים בתוך עשור ו[לעזור לישראל] לפתח אנרגיות חלופיות לעצמה ולעולם ".
אברמוביץ מכנה את אנרגיית השמש "אנרגיית השלום"; בראיון שנערך בשנת 2008 הוא אמר "להבין שאותה שמש זורחת באותה מידה על כולנו, אינה בבעלות אף אחד מאיתנו, ויכולה לספק את צורכי האנרגיה שלנו בשפע, מקדמת מטבעה שלום. השמש אינה מזהה גבולות. "
אברמוביץ נפגש עם שרי אנרגיה ופקידים מלמעלה מעשרות מדינות, כדי לסייע להם בתכנון עתיד אנרגיה סולארית למדינותיהם, ביניהם גם עם קמאלה האריס.
Energiya Global Capital

אברמוביץ הוא הנשיא, המנכ"ל והמייסד המשותף, יחד עם דייוויד רוזנבלט, אד הופלנד, ואווי רודנשטיין של חברת, שנוסדה בשנת 2011. החברה נוצרה במטרה לענות על הצורך הדחוף בהרחבת הגישה לאנרגיה מתחדשת בכל רחבי העולם, כיום Energiya Global Capital עובדת על פרויקטים ברואנדה, דרום אפריקה ודרום מזרח ארצות הברית.
הזווית ההומניטארית היא חלק מ"השורה התחתונה המרובעת "של Energiya Global Capital. "בנוסף להיותה רווחית, החברה מבקשת להועיל לאיכות הסביבה, לחזק את הקהילות ולהקרין תדמית של ישראל כ"Emerging superpower of goodness" המייצאת פתרונות לבעיות ההומניטריות בעולם: מים, רפואה, אנרגיה וחקלאות." אברמוביץ אמר: "לגזע האנושי חובה מוסרית ומעשית לספק כוח לכל, תוך מעבר משריפת דלקים מאובנים לרתימת אנרגיה מתחדשת.".
Energiya Global Capital היא החברה הישראלית הראשונה שהפכה לחברה מייסדת ביוזמת "Power Africa" של הנשיא ברק אובמה ובתת היוזמה "Beyond the Grid". לאורך תקופה של חמש שנים ראשונות, "Beyond the Grid" תמנף שותפויות עם 27 משקיעים, כולל Energiya Global Capital, ותתחייב להשקיע מעל מיליארד דולר בפתרונות "Beyond the Grid" ובקנה מידה קטן עבור השוק הפחות-מפותח במדינות אפריקה שמדרום לסהרה. התחייבויות אלה במגזר הפרטי יעזרו ל"Power Africa" לעמוד בהתחייבותה לספק 20 מיליון חיבורים חדשים למשקי בית ולגופים מסחריים, שיספקו חשמל למיליוני משקי בית באפריקה שמדרום לסהרה.
בשיתוף פעולה עם היזם ההולנדי Gigawatt Global ומייסדו המשותף חיים מוצן, בשנת 2014 השלימה Energiya Global Capital את השדה הסולארי הראשון בהיקף מסחרי במזרח אפריקה שמדרום לסהרה - על הגבעות הירוקות ממזרח לבירת רואנדה, קיגאלי. שדה 8.5 מגה-וואט ממוקם בכפר הנוער אגאהזו-שלום, המהווה גם בית וגם מוסד חינוכי למאות ילדים, רובם יתומים שהוריהם נהרגו במהלך רצח העם ברואנדה ב-1994 נגד הטוטסי. תחנת הכוח בסך 24 מיליון דולר הוסיפה 6% ליכולת ייצור החשמל של רואנדה. "זה פנומנלי עבור רואנדה מכיוון שהאנרגיה שלנו הרבה יותר זולה מסולר. ואז חניכי כפר הנוער נהנים מההכשרה הטכנית. בדרך זו, בוגרי הכפר יוכלו להפיץ אנרגיה סולארית בכל רחבי רואנדה ואז במזרח אפריקה ", אומר אברמוביץ. השדה הסולארי ברואנדה הוא הוכחה לתפיסה לפיתוח ומימון בהצלחה של שדות סולריים בקנה מידה מסחרי ברחבי אפריקה ובעולם המתפתח. "זה שינוי-משחק לאנושות ולסביבה."
השלוחה האמריקאית של Energiya Global Capital העולמית - Energiya USA - זכתה בחוזה בהיקף של 30 מיליון דולר להקמת שדה סולארי בגודל 17.68 מגוואט בדרום-מזרח ג'ורג'יה בשנת 2014 זה יהיה השדה הסולארי הראשון בהיקף מסחרי בחלק זה של המדינה. השדה בן 79 הדונם יוקם במחוז גלין, ג'ורג'יה וצפוי להיות מחובר לרשת עד היום האחרון של 2015. הסכם רכישת החשמל עם חברת החשמל ג'ורג'יה מבטיח 20 שנות חשמל סולאריות.
אברמוביץ מקווה כי "בתוך עשור לערך, כמיליארד אנשים בעולם המתפתח ייהנו מחשמל מיוצר מהשמש".
אנרג'יה גלובל ממוקמת בירושלים ומעורבת באופן פעיל במאמציה של עיר הבירה הישראלית להפוך להיות ירוקה. בשנת 2013 תמכה אנרג'יה גלובל בתערוכת Cool Globes מחוץ לשערי העיר העתיקה. תערוכת Cool Globes הייתה חלק בעיר, במטרה לעורר קריאה לפעולה סביבתית.
12 מדינות באפריקה העמידו את מועמדותו של אברמוביץ לפרס נובל לשלום בשל פועלו הרב להקמת שדות סולאריים באפריקה.
פעילות חברתית

אברמוביץ ייסד באוניברסיטת בוסטון את התנועה נגד האפרטהייד. כעבור שנים, הוא השתתף לראשונה בפעולה ישירה, והוחרם על ידי דרום אפריקה הקדם-דמוקרטית, והוביל בשנת 1997 את הקמפיין המוצלח להחזרת 7 מיליארד דולר לתקציב הפדרלי של ארצות הברית כתיקונים לחוק הרפורמה ברווחה.
אברמוביץ שימש כנשיא איגוד המועצות ליהודי ברית המועצות בין השנים 1997–2007, והיה מועמד משותף שלוש פעמים לפרס נובל לשלום. הוא היה הדובר המרכזי בכינוס הלאומי לזכויות האדם ברוסיה בשנת 2004. הוא סייע בהקמת המפלגה הפוליטית האתיופית עתיד אחד בישראל. אברמוביץ הוא תומך פעיל בניצול אנרגיית השמש בישראל, הן עבור יהודי ישראל והן עבור ערביי ישראל. הוא עזר בארגון הפגנות שונות לזכויות אדם ב-23 מדינות.
הוא נעצר פעמיים. המעצר הראשון, מחוץ לשגרירות ברית המועצות בוושינגטון הבירה באוקטובר 1985, היה בהפגנה למען בוריס ליפשיץ. "בית המשפט העליון של ארצות הברית ביטל את הרשעתו של אברמוביץ, וקבע תקדים בקיום התיקון הראשון לחוקת ארצות הברית גם מחוץ לשגרירויות." המעצר השני היה בהפגנה למען יהדות אתיופיה. שוטרי משמר הגבול הכו את אברמוביץ מחוץ לבנייני האומה בירושלים בכנס הקונגרס הציוני העולמי בשנת 1987. יו"ר הסוכנות היהודית שנבחר אז, מנדל קפלן, שחרר אותו מניידת המשטרה לפני שהמשטרה הצליחה להעבירו למעצר.
אברמוביץ הוביל שתי שביתות רעב. הראשונה הייתה שביתה של ארבעה עשר יום במחאה על השקעות אוניברסיטת בוסטון בדרום אפריקה בתקופת האפרטהייד. אברמוביץ הוחרם על ידי דרום אפריקה הקדם-דמוקרטית בגלל פעילותו נגד האפרטהייד.
השנייה היה בתקופת כהונתו של אברמוביץ כיו"ר ההתאחדות העולמית של הסטודנטים היהודים. שביתה זו שנמשכה שבועיים, נערכה למען אסיר ציון אלכסיי מגאריק, ששוחרר לאחר מכן מהכלא והוטס לישראל. אברמוביץ ארגן למענו 23 הפגנות ואירועים ברחבי העולם בפברואר 1987 ליום הסולידריות של ההתאחדות העולמית של הסטודנטים היהודים, המצליחה ביותר אי פעם למען יהדות ברית המועצות. אלכסיי מגאריק, לאחר שחרורו מבידוד ושחרורו לישראל, היה אסיר ציון האחרון של ברית המועצות.
יחד עם אנתוני בדארד, ג'ורג' לונדסקוב וג'ף וויבר, פסק הדין במשפט אברמוביץ ואחרים נגד אוניברסיטת בוסטון עזר להציב תקדים לזכויות חופש הביטוי במוסדות פרטיים במסצ'וסטס.
בשנת 2014 ובשנת 2021 פעל להצגת מועמדותו לנשיא מדינת ישראל בתמיכת ארגוני הסביבה, אך לא הציג את מועמדותו.
הצטיינות ופרסים

פרס RISE Global Citizen Award לשנת 2021
בשנת 2019 - Moses African Leadership award from world sepharadi federation
פרס בוני ציון ליזמות וטכנולוגיה לשנת 2014, נפש בנפש
הוצג בפרק של 30 דקות ב-CNN "הרשימה הבאה" בשנת 2013
נבחר לאיש השנה לשנת 2012 על ידי אמנת ישראל לאנרגיה ועסקים
נבחר לאחד החלוצים הירוקים של CNN לשנת 2012
הוכרז על ידי PV Tech כאחד ממנכ"לי השמש העולמיים המעוררים השראה
פרס קפטן סאנשיין הירוק 2012
2011, 2012, 2013 נכלל ברשימת ג'רוזלם פוסט של 50 היהודים המשפיעים בעולם בעולם
2011 נקרא על ידי עיתון הארץ כאחד העולים האנגלוסקסיים המשפיעים ביותר
2010 נקרא על ידי כלכליסט כאחד מבכירי תומכי הסביבה בישראל
2009 כתבה במסגרת הסדרה "חכמי ישראל היום" מאת Targum Shlishi
פרס אמנת 2004 למצוינות בחינוך יהודי
1996–2004, 14 פרסי עיתונאות
פרס שארלוט בלומברג לשנת 1998
1990–1994 בוגר מלגת וקסנר
1998–2000 מועמד משותף שלוש פעמים לפרס נובל לשלום בעבודה בברית המועצות לשעבר
כתיבה וחדשנות חינוכית

יוסף אברמוביץ היה חלוץ בתחום מגזיני היהדות באינטרנט בשנת 1996, ואתרים שהקים תיעדו למעלה מחצי מיליארד צפיות בדפים, והגיעו ליותר יהודים מאי פעם עם מסר בוטח, כוללני ורלוונטי אודות החיים היהודיים.
אברמוביץ, בשותפות עם מרטין קמינר ואחרים, הקים או הקים-במשותף מגזינים רבים, פרויקטי מערכת ותוכניות חלוצים, ביניהם Jewish Family & Life !, BabagaNewz (עם סו לאדן, מם ברנשטיין וקרן אבי חי), JVibe (עם אליסה סילברמן), JBooks (עם ג'ודי בולטון פאסמן), SocialAction.com (עם הרב סו פנדריק), Sh'ma (עם סוזן בררין ואמיר כהן, שם שימש גם כעורך בכיר), MyJewishLearning.com (עם אדגר מ. ברונפמן, ו-Hebrew College ), InterfaithFamily.com (עם אד Case), ו-Jskyway.com (עם ג'ון Woocher ו-JESNA).
עם מרסלה קנפר רולניק, השיק אברמוביץ עבור מייקל שטיינהרדט וצ'ארלס ברונפמן את birthrightisrael.com, האתר של פרויקט תגלית, דרכו הגיעו לישראל בתוכניות מעל 300,000 צעירים.
הוא שימש ככתב טור בעיתון The Daily Free Press" (1983–86), Israel Scene Magazine (1988–90), מגזין "Moment" (1993–95), העיתונים היהודיים (1998–2004), "Chronicle of Philanthropy" (2004–2006) ), המהדורה האנגלית של הארץ (2010), והג'רוזלם פוסט (2013–).
כמו כן, הוא כותב טורי דעה בכלכליסט, מקור ראשון וג'רוזלם פוסט.
שניים ממאמריו, "מסתורין המיליונים החסרים" (1997) ו"ישראל והאסירים הסודנים "(2006), היו מועמדים לפרס פוליצר.
אברמוביץ כיהן בוועד המנהל של הקונגרס היהודי העולמי בין השנים 1987–1990. אברמוביץ אומר כי ההשראה שלו נובעת מ: "ה-Peoplehood היהודי, שהיה התשוקה הגדולה שלי בעשור האחרון."
ספרים

אברמוביץ ורעייתו, הרבה סוזן סילברמן, כתבו את רב-המכר Jewish Family and Life: Traditions, Holidays, and Values for Today's Parents and Children, אשר פורסם על ידי Golden Books מ-St. Martin's Press ב-15 בספטמבר 1998. לאחר מכן הספר פורסם גם בכריכה רכה. נמכרו כ־50,000 עותקים.
אברמוביץ הוא הגיס של הקומיקאית שרה והשחקנית לורה סילברמן, והמשפחה מופיעה בספרה המצליח של שרה, The Bedwetter.
ספרים > כתיבה נוספת

פרק בספר What Israel Means to Me, עם אלן דרשוביץ, 2006
How Americans Feel About Israel, עם סטיב ג'יי רוזן, אייפאק, 1984
יהודים, ציונות ודרום אפריקה, 1984, מהדורה שנייה, 1985, בני ברית / הלל
ספרים > מוֹצִיא לָאוֹר

Life on the Fringes, A Feminist Journey Toward Traditional Rabbinic Ordination, מאת חביבה נר-דוד, JFL, 2000
Jewish Student Activist Handbook, התאחדות העולם לסטודנטים יהודים (WUJS) 1986
נאומים

אברמוביץ הוא דובר מבוקש במגוון רחב של נושאים, החל מהשקעות באימפקט, עמידות וחזון ישראלי לאנרגיה סולארית עולמית. כמנהיג מוקדם של קידום ה-Peoplehood, הוא הבעלים של סימן המסחר "Peoplehood". הוא פנה לקהלים בעשרות מדינות, ומדבר באירועים יוקרתיים כמו מכון מילקן, האספה הכללית של האו"ם, וכנסים עסקיים גדולים בישראל ומחוצה לה. הוא היה נואם מובלט באבו דאבי בכנס סולארי רחב ידיים במפרץ, ולעיתים קרובות מפנה זמן לדבר עם קבוצות מנהיגי סטודנטים, במיוחד הרצאה שנתית עבור עמיתי ארגוב במרכז הבינתחומי הרצליה, אירועי ROI ושיעורים במכון הערבה למען לימודי סביבה .
אברמוביץ הוא נואם מוביל בפדרציות היהודיות בצפון אמריקה, ולאחרונה היה scholar in residence של Combined Jewish Philanthropies in Boston and UJA Federation בטורונטו. הוא נואם בכנס המדיניות של AIPAC בוושינגטון הבירה ב-2 במרץ 2015.
חיים אישיים

אברמוביץ כיהן בוועדת הסטודנטים של ועדת החג הלאומית ד"ר מרטין לותר קינג הבן, שיזמה את החג הלאומי בארצות הברית למנהיג זכויות האזרח, ונפגשה בחשאי עם קורטה סקוט קינג בשנת 1985 כדי לסייע למערכה של משפחת קינג למען העברת הארכיון של קינג למרכז לותר קינג (Martin Luther King Jr. Center) באוניברסיטת בוסטון.
הוא היה האחרון מחוץ לחסידי ליובאוויטש שנפגש עם מנחם מנדל שניאורסון, הרבי מליובאוויטש, לפני השבץ שבסופו של דבר הביא למותו של הרבי.
יחד עם אריה גרין, באמצעות קול דור ו-socialaction.com, יזם-במשותף אברמוביץ את אירועי חודש חשוון העברי כחודש העשייה החברתית העולמית היהודית.
תערוכת הצילום הראשונה של אברמוביץ, "The Ketura Years: Part One", הוצגה ביולי 2011, בPresentense ברחוב עמק רפאים בירושלים.
לקריאה נוספת

הדס מגן ועמירם ברקת, מיסטר סאנשיין, כתבת שער במגזין גלובס, 27 בפברואר 2014
אריאל שנבל, ארץ השמש העולה, מגזין "דיוקן", 1190, 28 במאי 2020
שמואל אביטל

ערך זה עוסק בפוליטיקאי ישראלי. אם התכוונתם לפרופסור למתמטיקה, ראו .
שמואל אביטל (נולד ב-22 באפריל 1951) הוא חבר הכנסת לשעבר מטעם מפלגת העבודה, ושר בלי תיק מטעם מפלגת עם אחד (2001–2002).